Աստղիկ Ավետիսյան

Աստղիկ Ավետիսյան (օգոստոսի 21, 1977(1977-08-21), Մարտունի, Հայկական ԽՍՀ, ԽՍՀՄ) հայ լրագրող, հանրային գործիչ, հանրային կապերի (PR) մասնագետ, Հայկական Փի Ար ասոցիացիայի նախագահ, ԵՊՀ ժուռնալիստիկայի ֆակուլտետի դոցենտ, բ.գ.թ., «PR և հաղորդակցային տեխնոլոգիաներ» մագիստրոսական ծրագրի ղեկավար։ 


== Կրթություն ==
1984-1994 թթ․ Մարտունու թիվ 2 միջնակարգ դպրոց։
1994-1999 թթ․ Երևանի պետական համալսարանի բանասիրական ֆակուլտետի ժուռնալիստիկայի բաժնի ուսանող (գերազանցության դիպլոմ)։
1996-1999 թթ․ ՀՀ ժուռնալիստների միության «Գրիգոր Արծրունու» անվանական կրթաթոշակառու։
1996-1999 թթ․ ԵՊՀ Ուսանողական միության տեղեկատվական և վերլուծական հանձնաժողովի նախագահ, բանասիրական ֆակուլտետի Ուսանողական խորհրդի նախագահ։
1998 թ․-ին ճանաչվել է ԵՊՀ տարվա լավագույն ուսանող։
1999-2003 թթ․ Երևանի պետական համալսարանի ժուռնալիստիկայի ֆակուլտետի ռադիոհեռուստատեսային ժուռնալիստիկայի ամբիոնի ասպիրանտ։
2010 թ․ Բանասիրական գիտությունների թեկնածուի գիտական աստիճան է ստացել՝ պաշտպանելով թեկնածուական ատենախոսությունը։
2014 թ․ ԵՊՀ գիտական խորհրդի և ԲՈՀ-ի որոշմամբ շնորհվել է դոցենտի գիտական կոչում։


== Աշխատանքային գործունեություն ==
2000-2008 թթ․ Համահայկական երիտասարդական հիմնադրամի լրատվության բաժնի պետ։
2001 թ․-ից ԵՊՀ ժուռնալիստիկայի ֆակուլտետի դասախոս։
2002-2008 թթ․ Հայ-ռուսական համալսարանի ժուռնալիստիկայի ֆակուլտետի դասախոս։
2006 թ․-ից «Հայկական Փի Ար ասոցիացիա» գիտատեղեկատվական հասարակական կազմակերպության նախագահ։
2008-2011 թթ․ ՀՀ նախագահի մամուլի քարտուղարի օգնական։
2011 թ․ Հայաստանի հանրային ռադիոյի Արտասահմանի համար տրվող հաղորդումների ղեկավար, ապա՝ գործադիր տնօրենի խորհրդական։
2011 թ․-ից  Երիտասարդական ակումբների դաշնության նախագահության անդամ, PR ղեկավար։
2011-2013 թթ․ «Քլինլենդ» ընկերության հանրային կապերի (PR) տնօրեն։
2011-2013 թթ․ ԵՊՀ հայագիտության ինստիտուտի ավագ գիտաշխատող։
2012 թ․ «Արմնյուզ» հ/ը «Գիտակ» գիտահանրամատչելի հեռուստանախագծի հեղինակ և վարող։
2013-2014 թթ․ «Մասնագիտական կրթության որակի ապահովման ազգային կենտրոն» հիմնադրամի հասարակության հետ կապերի (PR) պատասխանատու։
2014 թ․-ից ԵՊՀ ժուռնալիստիկայի ֆակուլտետի, տպագիր և հեռարձակվող լրատվամիջոցների ամբիոնի դոցենտ։
2014 թ․-ից ՀՀ պետական կառավարման ակադեմիայի վերապատրաստման, որակավորման բարձրացման և գիտահետազոտական գործունեության բաժնի դասախոս։
2014-2015 թթ․ ՀՀ ԳԱԱ գիտակրթական միջազգային կենտրոնի հեռավար ուսուցման դասախոս։
2015 թ․-ին ստեղծել է Հայաստանի առաջին PR դպրոցը՝ Հայկական PR դպրոցը։
2016 թ․-ից ՀՀ պաշտպանության նախարարին կից հասարակական խորհրդի անդամ։
2018 թ․-ից ԵՊՀ ժուռնալիստիկայի ֆակուլտետի «PR և հաղորդակցային տեխնոլոգիաներ» մագիստրոսական ծրագրի ղեկավար։


== Այլ տվյալներ ==
Շուրջ 30 գիտական հոդվածի և 5 մասնագիտական գրքի հեղինակ է։ Թղթակցել և աշխատակցել է հայաստանյան հեղինակավոր լրատվամիջոցների։ 
Մասնակցել է տեղական և միջազգային բազմաթիվ սեմինարների, ուսուցողական ծրագրերի, գիտաժողովների՝ որպես ուսուցանող, մասնակից, կազմակերպիչ, փորձագետ։
Արժանացել է ՀՀ նախագահի, ԵՊՀ ռեկտորի շնորհակալագրերին, ԵՊՀ արծաթե մեդալի, ինչպես նաև ստացել է բազմաթիվ պատվոգրեր և որակավորման բարձրացման վկայագրեր։
Ընդգրկված է Eventiada միջազգային PR մրցանակաբաշխության հեղինակավոր ժյուրիի կազմում,  Հայկական PR մրցանակաբաշխության մասնագիտական հանձնաժողովում, ինչպես նաև բազմաթիվ լրագրողական մրցույթների ժյուրիի նախագահ և անդամ։ 


== Ընտանիք ==
Ամուսնացած է, ունի դուստր և որդի։


== Ծանոթագրություններ ==


== Արտաքին հղումներ ==
Աստղիկ Ավետիսյան
Աստղիկ Ավետիսյան, Հանրային կապերը զանգվածային հաղորդակցության համակարգում
Աստղիկ Ավետիսյան, Հայաստանի Հանրապետությունում հանրային կապերի (PR) ոլորտի ձեռքբերումներն ու մարտահրավերները
Աստղիկ Ավետիսյան, Գովազդային տեխնոլոգիաները հանրային կարծիքի վրա ազդելու և գործողության մղելու մեթոդ
Աստղիկ Ավետիսյան, Հեռուստածրագրերի տիպաբանություն․ հեռուստահաղորդումների դասակարգման չափանիշներ
Աստղիկ Ավետիսյան, Հեռուստատեսային ինքնագովազդի տիպաբանական առանձնահատկությունները